**ΡΑΨΩΔΙΑ ε**

**Στίχοι 311-420**

***Φύλλο εργασίας***

1. Η ξαφνική εμφάνιση του Ποσειδώνα προκαλεί απότομη μεταβολή στην τύχη του Οδυσσέα (περιπέτεια). Ο θεός αμέσως επιτίθεται χρησιμοποιώντας τη θαλασσινή ιδιότητά του. Σημειώστε τις αντίστοιχες αντιδράσεις του ήρωα στις επιθέσεις του θεού:

|  |  |
| --- | --- |
| ***Επίθεση Ποσειδώνα*** | ***Αντίδραση Οδυσσέα*** |
| 1. Πρόκληση καταιγίδας | **α.** |
| 1. Χτύπημα και ημιδιάλυση της σχεδίας με σαρωτικό κύμα. | **β.** |
| 1. Ολοκληρωτική καταστροφή της σχεδίας με πελώριο κύμα. | **γ.** |

1. Παρακάτω σας δίνονται διάφοροι χαρακτηρισμοί του Οδυσσέα. Σημειώστε ποιοι από αυτούς ταιριάζουν στον ήρωα, με βάση την αγωνιστική συμπεριφορά του σε αυτή την ενότητα. Κατόπιν δικαιολογήστε δύο από αυτούς τους χαρακτηρισμούς.

γενναίος, αποφασιστικός, πονηρός, εφευρετικός, υπεύθυνος, ψύχραιμος, ευγενικός, ευσεβής, επίμονος, γνωστικός, διπλωμάτης, καρτερικός, πεισματάρης, φιλοπερίεργος, δυναμικός, αγωνιστής.

***Αιτιολόγηση*** →α)………………………………………………………………………………………………

β) ……………………………………………………………………………………………...

1. Αντιστοιχίστε τα στοιχεία της στήλης Α με αυτά της στήλης Β με τα οποία ταιριάζουν (μερικά στοιχεία της στήλης Β ταιριάζουν σε περισσότερα από ένα στοιχεία της στήλης Α):

|  |  |
| --- | --- |
| **Α** | **Β** |
| 1. *θα ξεφύγει από το δίχτυ της μεγάλης που τον βρήκε συμφοράς* (στιχ. 318-319) | **α)** αντίθεση |
| 1. *θα χορτάσει για καλά τη μαύρη μοίρα του* (στιχ. 320) | **β)** εκτεταμένη παρομοίωση |
| 1. *Τι άλλο, πιο μεγάλο, κακό με περιμένει;* (στιχ. 329) |  |
| 1. *Καμιά πια σωτηρία, σκέτος όλεθρος* (στιχ. 336*)* | **γ)** μεταφορά |
| 1. *στην ευρύχωρη Τροία* (στιχ. 338) |  |
| 1. *Πώς ο χειμερινός βοριάς…τη φέρναν και την πήγαιναν* (στιχ. 362-364) | **δ)** απλή παρομοίωση |
| 1. *η καλλίσφυρη Ινώ* (στιχ. 367) |  |
| 1. *σκούρο πουλί με την ουρά σχιστή, παρόμοια* (στιχ. 371) | **ε)** ρητορική ερώτηση |
| 1. *ο κοσμοσείστης Ποσειδών* (στιχ. 373) |  |
| 1. *στο μπλάβο πέλαγος* (στιχ. 385) |  |
| 1. *πολύπαθος και θείος* (στιχ. 390) | **στ)**τυπικό επίθετο χαρακτηρ. |
| 1. *Πώς άνεμος σφοδρός… μακριά μαδέρια* (στιχ. 405-406) |  |
| 1. *λες κι ήταν άλογο της κούρσας* (στιχ. 408) |  |
| 1. *η θεία Καλυψώ* (στιχ. 410) | **ζ)** τυπικό επίθετο περιγραφ. |
| 1. *τ’ άλογα με την πλούσια χαίτη* (στιχ. 419) |  |

1. Ποια είναι η ψυχική κατάσταση του Οδυσσέα στους στίχους 327-345; Σας δίνονται οι στίχοι- σημειώστε το συναίσθημα:

* *Λυθήκανε τότε του Οδυσσέα τα γόνατα* (στιχ. 327) →
* *λύγισε η ψυχή του* (στιχ. 327) →
* *βάρυνε η γενναία καρδιά του* (στιχ. 328) →
* *Άμοιρος και τρισάμοιρος εγώ* (στιχ. 329) →
* *Τι άλλο, πιο μεγάλο, κακό με περιμένει;* (στιχ. 329) →
* *Καμιά πια σωτηρία, σκέτος όλεθρος* (στιχ. 336) →
* *Μα τώρα το γραφτό μου ήταν να γίνω λεία ανήκουστου θανάτου* (στιχ. 344-345) →

1. Αντιστοιχίστε τα στοιχεία της στήλης Α με αυτά της στήλης Β (στοιχεία επικής τεχνικής):

|  |  |  |
| --- | --- | --- |
| **Α** | | **Β** |
| 1. *χολώθηκε βαριά* (στιχ. 314) | |  |
| 1. *όπου του μέλλεται πως θα ξεφύγει* (στιχ. 171) | | **α. ανθρωπομορφισμός** |
| 1. *θα χορτάσει για καλά τη μαύρη μοίρα του* (στιχ. 320) | |  |
| 1. *Αυτή τον Οδυσσέα ελέησε όπως τον είδε θλιβερά παραδαρμένο* (στιχ. 370) | |  |
| 1. *σκούρο πουλί με την ουρά σχιστή, παρόμοια πέταξε και βγήκε από το κύμα* (στιχ. 371-372) | | **β. προοικονομία** |
| 1. *όπου η μοίρα σου σου γράφει να γλιτώσεις* (στιχ. 380) | |  |
| 1. *Πάρε και τούτο το άφθαρτο μαγνάδι… κοιτάζοντας εσύ στην άλλη άκρη* (στιχ. 381-386) | |  |
| 1. *μήπως και σμίξεις κάποτε μ’ ανθρώπους διογέννητους* (στιχ. 416). | |  |
| 1. *Όμως και τούτο αν γίνει, δε θα μπορείς να πεις πως ήταν λίγη η συμφορά σου* (στιχ. 417-418) | | **γ.παραμυθικό στοιχείο** |
| 1. *σίμωσε προς τις Αιγές, όπου βρισκόταν και το ξακουστό παλάτι του* (στιχ. 420) | |  |
|  |  | |

1. Αναφέρτε σε ποιες απόψεις-αντιλήψεις των αρχαίων παραπέμπουν οι παρακάτω στίχοι:

**Α.** *Μιλώντας σύναξε τα νέφη… σήκωσαν τεράστιο κύμα* (στιχ. 321-326) →

**Β.** *Ευτυχισμένοι τρεις και τέσσερις φορές… θα το είχαν δοξασμένο*(στιχ. 336-344) →

**Γ.** *Αυτή τον Οδυσσέα ελέησε… παραδαρμένο* (στιχ. 370) →

**Δ.** *όπου η μοίρα σου σου γράφει να γλιτώσεις* (στιχ. 380) →

**Ε.** *όπου βρισκόταν και το ξακουστό παλάτι του* (στιχ. 420) →

1. Συμπληρώστε την ακροστιχίδα του Ποσειδώνα:

|  |  |
| --- | --- |
| **Π\_ \_ \_ \_ \_ \_ \_**  **Ο\_ \_ \_ \_ \_**  **Σ\_ \_ \_ \_ \_ \_ \_**  **Ε\_ \_ \_ \_ \_ \_ \_ \_**  **Ι\_ \_**  **Δ\_ \_ \_ \_ \_ \_ \_ \_**  **Ω\_ \_ \_ \_ \_**  **Ν\_ \_ \_ \_ \_ \_**  **Α\_ \_ \_ \_ \_ \_ \_**  **Σ\_ \_ \_ \_ \_** | Το όνομα της συζύγου του Οδυσσέα  Ο ποιητής της Οδύσσειας  Μυθικά τέρατα, που μάγευαν τους ναυτικούς με το τραγούδι τους  Η τροφός του Οδυσσέα  Λεγόταν και Λευκοθέη  Ο αοιδός των Φαιάκων (βλ. σελ. 79)  Το νησί της Καλυψώς  Η βασιλοπούλα των Φαιάκων, που έσωσε τον Οδυσσέα  Ο αρχηγός των μνηστήρων  Μυθικό τέρας με έξι κεφάλια, που στοίχισε τη ζωή σε έξι συντρόφους του Οδυσσέα |

1. Σημειώστε τη σωστή απάντηση:
2. Ο Ποσειδώνας δε σκοτώνει τον Οδυσσέα, επειδή:

**α.** Τον λυπάται

**β.** Φοβάται τον Δία

**γ.** Δεν μπορεί να επέμβει και να αλλάξει τη μοίρα του ήρωα

1. Η ξαφνική εμφάνιση του Ποσειδώνα αποτελεί:

**α.** Περιπέτεια

**β.** Αναγνώριση

**γ.** Ανθρωπομορφισμό

1. Ο θάνατος στη θάλασσα θεωρούνταν για τους ομηρικούς ήρωες:

**α.** δοξασμένος

**β.** φοβερό δεινό

**γ.** ντροπιαστικός

1. Η Ινώ σώζει τον Οδυσσέα:

**α.** για να εκδικηθεί τον Ποσειδώνα

**β.** υπακούοντας σε εντολή της Αθηνάς

**γ.** επειδή τον λυπάται, καθώς και η ίδια υπήρξε κάποτε θνητή.

1. Αντιστοιχίστε τα παρακάτω αποσπάσματα με το είδος της αφηγηματικής τεχνικής στο οποίο αντιστοιχούν (μερικά στοιχεία της στήλης Β ταιριάζουν σε περισσότερα από ένα στοιχεία της στήλης Α) :

|  |  |
| --- | --- |
| **Α** | **Β** |
| 1. *«Αλίμονο. Έτσι λοιπόν… τη μαύρη μοίρα του»* (στιχ. 315-320) | **α)** διάλογος |
| 1. *«έγινε η μέρα νύχτα… σήκωσαν τεράστιο κύμα»* (στιχ. 324-326) |  |
| 1. *«Άμοιρος και τρισάμοιρος… ανήκουστου θανάτου»* (στιχ. 329-345) | **β)** αφήγηση |
| 1. *«Δεν είχε καν τον λόγο του… το τέλος του θανάτου»* (στιχ. 346-360) |  |
| 1. *«Δύσμοιρε, γιατί ο κοσμοσείστης… στην άλλη άκρη»* (στιχ. 373-386) | **γ)** περιγραφή |
| 1. *«Αλίμονο, και ποιος αθάνατος… θα μπορούσα να σκεφτώ»* (στιχ. 393-401) |  |
| 1. *«Τώρα λοπόν… πως ήταν λίγη η συμφορά σου»* (στιχ. 415-418) | **δ)** μονόλογος |
| 1. *«Τελειώνοντας μαστίγωσε… το ξακουστό παλάτι του»* (στιχ. 419-420) | **ε)** εσωτερικός μονόλογος |

1. Συμπληρώστε τα κενά:

**Α)** Επιστρέφοντας από τους …………………….., ο Ποσειδώνας βλέπει τον Οδυσσέα να πλέει αμέριμνος πλησιάζοντας στο νησί των ……………………… και καταλαβαίνει πως στην απουσία του οι θεοί αποφάσισαν τον νόστο του. Ξεσηκώνει αμέσως μεγάλη ……………………., που προκαλεί ………………….. στον Οδυσσέα, ο οποίος εύχεται να είχε πεθάνει τιμημένος στην ……………………. Ένα τεράστιο κύμα σχεδόν καταστρέφει τη σχεδία του και ο ίδιος σώζεται την τελευταία στιγμή αρπάζοντας ξανά τη σχεδία.

**Β)** Τότε εμφανίζεται ξαφνικά η νεράιδα …………………. ή ………………………, που τον λυπάται και του δίνει ένα μαγικό ……………………., συμβουλεύοντάς τον να το ζωστεί και να πέσει στη θάλασσα. Ο Οδυσσέας δεν την πιστεύει και αποφασίζει να κρατηθεί όσο αντέχει ακόμα η σχεδία πάνω της. Ένα νέο όμως σαρωτικό ………………….. διαλύει τη σχεδία και ο ίδιος, ζωσμένος το …………………….. πέφτει στη θάλασσα και κολυμπά για τη σωτηρία του. Ικανοποιημένος ο ……………………… πως, αφού δεν μπορεί να σκοτώσει τον Οδυσσέα, τουλάχιστον τον βασάνισε αρκετά, επιστρέφει στο παλάτι του στις …………………….

**Γ)** Ο υπεράνθρωπος αγώνας του Οδυσσέα να αντισταθεί στη θεϊκή οργή και να επιβιώσει στην αγριεμένη θάλασσα στηριζόμενος στις δικές του δυνάμεις και μη έχοντας εμπιστοσύνη στους θεούς αναδεικνύει τον ………………………………… χαρακτήρα της Οδύσσειας.

1. Σημειώστε αν το περιεχόμενο των παρακάτω φράσεων είναι σωστό ή λανθασμένο.

**α)** Ο Ποσειδώνας ήταν ενήμερος για την απόφαση των άλλων θεών να απελευθερώσουν τον Οδυσσέα από το νησί της Καλυψώς, γιατί οι θεοί ήταν παντογνώστες.

**β)** Ο Ποσειδώνας ήταν ο κύριος των σεισμών.

**γ)** Ο Ποσειδώνας ξεσηκώνει την τρικυμία με την τρίαινά του.

**δ)** Ο Οδυσσέας αρχικά λιποψυχεί, όταν δέχεται το πρώτο κύμα της οργής του Ποσειδώνα.

**ε)** Ο τιμημένος θάνατος στη μάχη εξασφάλιζε στους ήρωες υστεροφημία.

**στ)** Ο θάνατος στη θάλασσα θεωρούνταν τιμημένος.

**ζ)** Η Ινώ-Λευκοθέη είναι κόρη του Ποσειδώνα.

**η)** Η Ινώ ήταν παλιότερα θνητή.

**θ)** Η Ινώ προλέγει στον Οδυσσέα πως θα σωθεί από τη φοβερή τρικυμία.

**ι)** Ο Οδυσσέας ακολουθεί αμέσως τη συμβουλή της Ινώς.

**ια)** Ο Οδυσσέας αρνείται να αποχωριστεί τη σχεδία.

**ιβ)** Όταν ο Ποσειδώνας αναχωρεί, ο Οδυσσέας έχει ήδη βρει σωτηρία στο νησί των Φαιάκων.

**ιγ)** Ο Ποσειδώνας προλέγει στον μονόλογό του τη σωτηρία του Οδυσσέα.

1. Σημειώστε ποιοι από τους παρακάτω χαρακτηρισμούς ταιριάζουν σε αυτή την ενότητα στον Ποσειδώνα:

χαιρέκακος, μεγαλόψυχος, ευσπλαχνικός, εκδικητικός, αλαζόνας, παντογνώστης, εμπαθής, σκληρός, γενναιόψυχος.

1. Σημειώστε στην παρακάτω εικόνα ποια είναι τα εικονογραφικά χαρακτηριστικά του Ποσειδώνα:

